**Broj: 06/3-01-011/24-9344/1**

**Podgorica 27. novembar 2024. godine**

Na osnovu člana 133 Opšteg zakona o obrazovanju i vaspitanju („Službeni list RCG“, br. 64/02, 31/05 i 49/07 i „Službeni list CG“, broj 45/10, 45/11, 39/13, 47/17, 59/21, 76/21,146/21, 3/23 i 84/24), člana 9 Pravilnika o bližim kriterijumima, visini i uslovima za dodjelu stipendija talentovanim učenicima osnovne i srednje škole („Službeni list CG“, br. 59/23 i 65/24) i Konkursa o dodjeli stipendija talentovanim učenicima za školsku 2024/25. godinu, Komisija za dodjelu stipendija talentovanim učenicima, donijela je

**O D L U K U**

**o dodjeli stipendija talentovanim učenicima za školsku 2024/25. godinu**

**I** Za školsku 2024/25. godinu, Komisija je dodijelila 104 stipendije talentovanim učenicima osnovnih i srednjih škola, na osnovu datih kriterijuma i to:

* **Učenicima osnovnih škola** koji imaju ispunjen školski uslov u skladu sa Konkursom, stečenu nagradu na državnom i/ili međunarodnom takmičenju iz društvene grupe predmeta – 1 stipendija, prirodne grupe predmeta – 15 stipendije i umjetničke grupe predmeta – 15 stipendija, ukupno 31 stipendija.
* **Učenicima srednjih škola,** koji imaju ispunjen školski uslov u skladu sa Konkursom, stečenu nagradu na državnom i/ili međunarodnom takmičenju iz društvene grupe predmeta – 18 stipendija; prirodne grupe predmeta – 22 stupendija i umjetničke grupe predmeta – 20 stipendija, ukupno 60 stipendija.
* **Učenicima srednjih škola koji se obrazuju za obrazovni profil za deficitarnu kvalifikaciju,** dodjeljeno je 13 stipendija.

**II** Odluka stupa na snagu danom donošenja.

**O b r a z l o ž e nj e**

U skladu sa članom 7 Pravilnika, Ministarstvo prosvjete, nauke i inovacija raspisalo je Konkurs za dodjelu stipendija talentovanim učenicima za školsku 2024/25. godinu, na internet adresi Ministarstva, 25. jula 2024. godine i dnevnim štampanim medijima.

Rješenjem broj: 06/3-01-609/24-8686/3 od 6. novembra 2024. godine, imenovana je Komisija za dodjelu stipendija talentovanim učenicima za školsku 2024/2025.

Komisija je primila i obradila ukupno 348 zahtjeva za dodjelu stipendija talentovanim učenicima za školsku 2024/25. godinu, a u skladu sa Konkursom, dodijeljuje 118 stipendija. Prednost su imali kandidati sa boljim uspjehom u prethodnoj godini školovanja i osvojenim nagradama na državnim i/ili međunarodnim takmičenjima. Kriterijumi za dodjelu stipendija vrednovani su prema čl. 4 i 5 Pravilnika, dodjeljivanjem bodova za opšti uspjeh u školskoj 2023/24. godini i za osvojena mjesta na državnim i/ili međunarodnim takmičenjima.

Nakon izvršenog bodovanja, Komisija je dodijelila stipendije talentovanim učenicima prema utvrđenim grupama predmeta i kriterijumima iz dispozitiva ove Odluke. Zbog činjenice da je određeni broj kandidata imao isti broj bodova, rang lista je proširena u prirodnoj grupi predmeta kod učenika srednje škole sa 20 na 22 učenika.

Na osnovu kriterijuma za dodijelu stipendija, pravo na stipendiju nije ostvarilo:

- 91 učenik osnovne škole,

- 152 učenik srednje škole i

- 1 učenik za deficitarne kvalifikacije.

Iako su neki od ovih učenika ostvarili značajne rezultate u određenim oblastima, njihov broj bodova nije bio dovoljan za dodjelu stipendija. Stipendije su dodijeljene isključivo učenicima koji su ostvarili dovoljan broj bodova, uzimajući u obzir rezultate iz svih relevantnih takmičenja, a prema Konkursom predviđenom broju stipendija za tri grupe predmeta.

Komisija je, nakon izvršenog bodovanja i u skladu sa Pravilnikom i Konkursom, donijela Odluku o dodjeli stipendija talentovanim učenicima za školsku 2024/25. godinu, kao u dispozitivu.

Na temelju ove odluke, stipendije su dodijeljene učenicima koji su ispunili sve uslove konkursa. Odluka je donešena u cilju podrške talentovanim učenicima, podsticanju njihovog daljeg razvoja i nagrađivanja postignutih rezultata.

PRAVNA POUKA: Ukoliko je učenik, odnosno roditelj/staratelj učenika, nezadovoljan odlukom komisije ima pravo žalbe Ministarstvu, u roku od osam dana od dana objavljivanja rang liste na internet stranici Ministarstva.

Komisija za dodjelu stipendija talentovanim učenicima